Document ID: 31996R0396

ΚΑΝΟΝΙΣΜΟΣ (ΕΚ) αριθ. 396/96 ΤΗΣ ΕΠΙΤΡΟΠΗΣ της 4ης Μαρτίου 1996 για τροποποίηση του κανονισμού (ΕΚ) αριθ. 2019/94 για τις εισαγωγές υπολειμμάτων της βιομηχανίας αμύλου από αραβόσιτο από τις Ηνωμένες Πολιτείες της Αμερικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 9 παράγραφος 2,
Εκτιμώντας:
ότι ο κανονισμός (ΕΚ) αριθ. 344/96 του Συμβουλίου, της 26ης Φεβρουαρίου 1996, για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3), έχει προσθέσει συμπληρωματική σημείωση στο κεφάλαιο 23, η οποία περιγράφει ορισμένα μείγματα τα οποία μπορούν να εισαχθούν στην Κοινότητα με δασμολογική απαλλαγή 7 ότι, για το σκοπό αυτό, δημιουργήθηκε ειδική διάκριση στη θέση 2309 7
ότι ο κανονισμός (ΕΚ) αριθ. 2019/94 της Επιτροπής (4) προβλέπει ειδικές διατάξεις για να διασφαλισθεί η συμφωνία του εισαγομένου προϊόντος με τον ορισμό του τελωνειακού κώδικα που έχει επιλεγεί 7 ότι το εν λόγω προϊόν υπάγεται εφεξής στη νέα υποδιάκριση που προστέθηκε από τον κανονισμό (ΕΚ) αριθ. 344/96 7 ότι πρέπει, συνεπώς, να τροποποιηθεί ο κανονισμός (ΕΚ) αριθ. 2019/94 7 ότι τα αποτελέσματα της παρούσας τροποποίησης δεν θα πρέπει να θίξουν την πλήρη αποτελεσματικότητα των πιστοποιητικών που έχουν εκδοθεί πριν από την έναρξη ισχύος του παρόντος κανονισμού όσον αφορά την περιγραφή του προϊόντος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2019/94 τροποποιείται ως εξής:
1. ο κωδικός ΣΟ «2303 10 19», που αναγράφεται στο άρθρο 1 παράγραφος 1 και στο άρθρο 2 αντικαθίσταται από τον κωδικό ΣΟ «2309 90 20» 7
2. στο παράρτημα, το «Certificate of Conformity» που εκδίδεται από την αμερικανική βιομηχανία, αντικαθίσταται από το έγγραφο του παραρτήματος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 8 Σεπτεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 1996.

Labels: 3
17
18
20